بلّاتي نرجّعو الكرة للسونطر ونعاودو من جديد. حيث كاين اللي باغي يخربق اللعب باش يقضي غرض واخّا يماركي أوغ جو. والغرض، والهدف، خبيث، والتيليكوموند كيف العادة موجودة على برَّا. 
القصة وما فيها، من باب التذكير، أن سنوات ديال الدق فالبلاد وفالأجهزة ديال البلاد ما عطاتش نتيجة. 
جربوا جميع الوسائل، بدون نتيجة. 
بالعكس، المؤسسات السيادية ديال البلاد شادّة طريقها بشكل غير مسبوق. بشهادة كبار العالم.
ملي ما دّاو لا حق لا باطل، بقى ليهم يجربو نوع آخر من الحروب النفسية. والفيلم الجديد هو تروج إشاعة باللي كاين صراع بين لادجيد والديستي، زعما بين ياسين المنصوري وعبد اللطيف حموشي. 
والغرض الخبيث هو أنهم يرسموا على البلاد صورة السيبة.  
وخاص تكون ميت سريريا باش تيق هاد الأسطوانة. راه سبق وقالوا كاينة بنية سرّية گاع 😂
الناس خدامين، وكل واحد والمجال ديالو، واللي عطى القوة والصدى للأجهزة الأمنية المغربية هو التنسيق. 
هاد الشي راه ماشي ديال الگانة، هادي راه بلاد، وملك البلاد كيعرف شكون، ووقتاش، يحط فكل مسؤولية. وكيعرف يحاسب!
ومهما كانت المحاولات، حتى حاجة ما غتلهِّينا على الموضوع الرئيسي اللي هو هذا. 
أما اللي عايرنا وسبّنا فغير كيأكد لينا أننا على صواب. 
وأصلا گاع ما مساليين، ولكن فاهمين (شوية). 
هذا هو المهم، حاليا، والباقي تفاصيل.